《观闍梨庵高树梅花盛发一首》
宋代·苏籀

臞儒花裓戒，畴昔井眉箴。
危绿擅丘壑，攒丛芗弁簪。
殷勤莳芳墢，浪莽纵疏森。
迥映晴空馥，乘凌阴霰任。
狂俦萦栩蝶，尤物富芳心。
玉蕊真人驭，铃斋水部吟。
烧灯助斜月，吹角伴横参。
树下幽禅观，琼蕤政糁襟。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。